

**ประกาศองค์การบริหารส่วนตำบลอ่างทอง**

**เรื่อง มาตรการให้ผู้มีส่วนได้ ส่วนเสียมีส่วนร่วมในการส่งเสริมความโปร่งใสและป้องกันการทุจริต**

**~~ก้กดกด้กด้ด้ดก้ดก้ดก้กด้ดก้ก้กด้ก้ดก้ดก้ดก้ก้ดก้กด้ก้~~**

 เพื่อให้การดำเนินงานขององค์การบริหารส่วนตำบลอ่างทอง เป็นไปตามเจตจำนงสุจริตตามแนวนโยบายของผู้บริหารองค์การบริหารส่วนตำบลอ่างทอง ในด้านความโปร่งใส สามารถตรวจสอบได้ เปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วม ในการดำเนินงานขององค์การบริหารส่วนตำบลอ่างทองในทุกระดับ

 องค์การบริหารส่วนตำบลอ่างทอง บริหารราชการแบบมีส่วนร่วม โดยให้ผู้รับบริการหรือผู้มีส่วนได้ส่วนเสียเข้ามามีส่วนร่วมในการดำเนินงานขององค์การบริหารส่วนตำบลอ่างทองตามความเหมาะสม ดังนี้

 1. การมีส่วนร่วมในการให้ข้อมูลข่าวสาร โดยให้ข้อมูลข่าวสารเกี่ยวกับกิจกรรมต่างๆ ขององค์การบริหารส่วนตำบลอ่างทองหรือส่วนราชการภายในแก่ผู้รับบริการ ผู้มีส่วนได้เสีย

 2. การมีส่วนร่วมในการแสดงความคิดเห็น โดยเปิดโอกาสให้ผู้รับบริการ ผู้มีส่วนได้ส่วนเสีย ร่วมแสดงความคิดเห็น รวมทั้งให้ข้อเสนอแนะ เกี่ยวกับการดำเนินการ หรือการปฏิบัติงานขององค์การบริหารส่วนตำบลอ่างทอง และส่วนราชการภายในอย่างเป็นระบบ

 3. การมีส่วนรวมให้เข้ามามีบทบาท โดยเปิดโอกาสให้ผู้รับบริการ ผู้มีส่วนได้ส่วนเสียร่วมทำงานในกระบวนการวางแผนและตัดสินใจ มีการแลกเปลี่ยนความคิดเห็นและข้อมูลระหว่างองค์การบริหารส่วนตำบลอ่างทองหรือส่วนราชการภายในกับผู้รับบริการหรือผู้มีส่วนได้ส่วนเสียอย่างจริงจัง และมีจุดมุ่งหมายที่ชัดเจน

 4. การมีส่วนร่วมในการสร้างความร่วมมือ โดยเปิดโอกาสให้ผู้รับบริการ ผู้มีส่วนได้ส่วนเสียมีบทบาทในการตัดสินใจ ตั้งแต่ระบุปัญหา พัฒนาทางเลือก และแนวทางแก้ไขรวมทั้งการเป็นภาคในการดำเนินกิจกรรมขององค์การบริหารส่วนตำบลอ่างทองหรือส่วนราชการ

 5. มีส่วนร่วมในด้านการดำเนินงานขององค์การบริหารส่วนตำบลอ่างทอง โดยเปิดโอกาสให้ผู้รับบริการ ผู้มีส่วนได้ส่วนเสียมีบทบาทในการร่วมแสดงความคิดเห็นและข้อเสนอแนะ ต่อองค์การบริหารส่วนตำบลอ่างทอง ตลอดจนเปิดโอกาสให้บุคลากร ร่วมแสดงความคิดเห็น หรือข้อเสนอแนะการปฏิบัติงานของผู้บริหารโดยมีปลัดองค์การบริหารส่วนตำบลอ่างทอง เป็นผู้กับกับดูแล

 จึงประกาศให้ทราบโดยทั่วกัน

 ประกาศ ณ วันที่ 15 เดือน มีนาคม พ.ศ. 2564



 (นายโชคชัย ถมอินทร์)

 นายกองค์การบริหารส่วนตำบลอ่างทอง

**สำเนาคู่ฉบับ**

คำสั่งองค์การบริหารส่วนตำบลอ่างทอง

ที่ / 2562

เรื่อง แต่งตั้งกรรมการประจำศูนย์รับเรื่องร้องเรียน/ร้องทุกข์ และการทุจริตคอร์รัปชั่น

 ตามที่องค์การบริหารส่วนตำบลอ่างทองได้มีคำสั่ง ที่ 563/2559 ได้มีการประกาศจัดตั้งศูนย์รับเรื่องร้องเรียน / ร้องทุกข์ เพื่อแก้ไขปัญหาความเดือดร้อนของประชาชน และเพื่อให้การแก้ไขปัญหาเป็นไปด้วยความบริสุทธิ์ ยุติธรรม และได้แต่งตั้งคณะกรรมการปฏิบัติงานประจำศูนย์รับเรื่องร้องเรียน/

ร้องทุกข์ ขององค์การบริหารส่วนตำบลอ่างทอง นั้น

 เพื่อให้การดำเนินการแต่งตั้งกรรมการประจำศูนย์รับเรื่อง/ร้องทุกข์ เป็นไปด้วยความรอบคอบ รวมเร็ว และมีประสิทธิภาพ และตามคำสั่งองค์การบริหารส่วนตำบลอ่างทอง ที่ 628/2562 เรื่อง การกำหนดงานและหน้าที่ความรับผิดชอบของพนักงานส่วนตำบล พนักงานครู ลูกจ้างประจำและพนักงานจ้าง ประจำปีงบประมาณ 2562 และเป็นการป้องกันและการแก้ไขปัญหาการทุจริตและประพฤติ

มิชอบเป็นไปอย่างมีประสิทธิภาพ เป็นการสร้างระบบราชการที่มีความโปร่งใสจัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า จึงเห็นควรแก้ไขคำสั่ง องค์การบริหารส่วนตำบลอ่างทอง ที่ 563/2559 ดังกล่าว โดยแก้ไของค์ประกอบคณะกรรมการปฏิบัติงานประจำศูนย์รับเรื่องร้องเรียน/ร้องทุกข์ และการทุจริตคอร์รัปชั่น ดังนี้

 1. นายกองค์การบริหารส่วนตำบลอ่างทอง ประธานกรรมการ

 2. ปลัดองค์การบริหารส่วนตำบลอ่างทอง รองประธานกรรมการ

 3. หัวหน้างานสำนักปลัด กรรมการ

 4. ผู้อำนวยการกองคลัง กรรมการ

 5. ผู้อำนวยการกองช่าง กรรมการ

 6. ผู้อำนวยการกองการศึกษา ศาสนา และวัฒนธรรม กรรมการ

 7. หัวหน้าฝ่ายบริหารงานทั่วไป กรรมการ

 8. นิติกร กรรมการ/เลขานุการ

 9. ผู้ช่วยธุรการ ผู้ช่วยเลขานุการ

 **มีอำนาจหน้าที่**

 1. รับเรื่องร้องเรียน/ร้องทุกข์ต่างๆ จากประชาชน หน่วยงาน หรือองค์กรต่างๆ

 2. พิจารณาเรื่องร้องเรียน/ร้องทุกข์ ที่เป็นความลับของทางราชการ หากเป็นบัตรสนเท่ห์ให้พิจารณาเฉพาะรายที่ระบุหลักฐาน

 3. ประสานการดำเนินการแก้ไขปัญหา บรรเทาความเดือดร้อนกับส่วนราชการในสังกัด มอบหมายผู้รับผิดชอบงานโดยตรง เพื่อความสะดวกรวดเร็วในการปฏิบัติงาน

/4. พิจารณา...

 4. พิจารณาระบบ/กลไกจัดการเรื่องร้องเรียน กำหนดแบบคำร้อง รับผิดชอบควบคุมบัญชีเรื่องร้องเรียนและส่งในผู้รับผิดชอบดำเนินการ และรายงานผลการดำเนินการให้ผู้ร้องทราบภายใน 15 วัน กรณีเรื่องร้องเรียนจากผู้กำกับดูแล หรือศูนย์ดำรงธรรมให้ดำเนินการแล้วเสร็จและแจ้งให้ผู้กำกับดูแล หรือศูนย์ดำรงธรรมพร้อมเอกสารหลักฐานที่เกี่ยวข้องภายในกำหนดด้วย

 5. กำหนดแนวทางมาตรการ และดำเนินการเกี่ยวกับการจัดทำมาตรการแนวทางการป้องกันและแก้ไขปัญหาการทุจริตและประพฤติมิชอบ

 6.. รายงานปัญหาอุปสรรคและผลการดำเนินการให้นายกองค์การบริหารส่วนตำบลอ่างทองทราบ

 7. ปฏิบัติหน้าที่อื่นตามที่นายกองค์การบริหารส่วนตำบลอ่างทอง มอบหมาย

 ทั้งนี้ ตั้งแต่บัดนี้เป็นต้นไป

 สั่ง ณ วันที่ เดือน ธันวาคม พ.ศ. 2562

 (นายโชคชัย ถมอินทร์)

 นายกองค์การบริหารส่วนตำบลอ่างทอง

ปลัด อบต................................

หน.สำนักปลัด..........................

หน.ฝ่าย....................................

พิมพ์/ทาน................................

…………………...ร่าง

........................ทาน

........................ตรวจ